Kabakumba Masiko

**Princess Kabakumba Labwoni Masiko** munabyabufuzi Omunayuganda. Yeeyaliko Minisita kunsonga z'obwa Pulezidenti mu Kabineeti ya Uganda. Yaweebwa ekifo kino nga 27 Ogwokutaano mu 2011. Yadira Beatrice Wabudeya eyasulibwa okuva mu kabineeti. Mungeri y'emu, yawerezaako nga Minisita w'ekitongole ekivunaanyizibwa ku by'emirimu mu kibuga kya Kampala.
 Yalekulira okuva mu bifo bino byombi nga 14 Ogwekumineebiri mu 2011, oluvannyuma olw'okuberawo abaali bamulumiriza olw'okukozesa obubi ofiisi, nga abba n'okutwala ebitali bibye, ekyali kiviriddeko okubulawo kwa ssente za gavumenti, wamu n'okuberawo kw'akabinja akaalina entegeka ez'okugya ssente mu gavumentu nga kayita mu makubo amakyamu. Yalondebwa n'okubeera Omubaka wa Paalamenti, nga yakiikirira esaza lya Bujenje, wabula nebamuwangula mu 2016, mu Disitulikiti ye Masindi.

## Obulamu bwe n'okusoma kwe
Yazaalibwa mu Disitulikiti y'e Masindi nga 20 Ogwekumi mu 1966. Kabakumba Masiko yasomera ku *Gulu High School* fng'eno gyeyamalira S4, olwo n'agenda ku  Nabisunsa Girls' Secondary School gyeyatuulira S6. Yayingira Yunivasite y'e Makerere, yunivasite ya gavumenti esinga obukadde n'obunene mu ggwanga, n'atikirwa mu 1990, ne Diguli ya Sayaansi mu By'enfuna. Alina Dipulooma mu by'okuteekateeka pulojekiti wamu n'okuzidukanya, gyeyafuna okuva ku Uganda National Chamber of Commerce and Industry, mu 1998. Alina ne Dipulooma mu munteekateeka za pulojekiti wamu n'okuzidukanya, nga yagifuna mu 200, okuva kutendekero lya Uganda Management Institute (UMI). Mmu 2009, yaweebwa aba UMI Diguli mu by'enjigiriza mu by'okudukanya embeera z'abantu by UMI. Dipulooma mu by'okukola amateeka yauweebwa ab'etendekero lya International Law Institute mu 2003.  Mu Gwokuna mu 2018, Kabakumba yatikirwa ne Dipulooma mu by'okwenyigira mu mateeka, okuva mutekero eribangula banamateeka erya Law Development Centre mu Kampala.

## Emirimu gye
Okuva mu 1986 okutuuka mu 1996, yali akola nga vunaanyizibwa ku by'emikolo gy'ekibiina kya National Resistance Movement ekiri mu buyinza. Mu 1996, yeesimbawo ku kifo ky'okubeera omubaka akiikirira Disitulikiti y'e Masindi, era n'awangula ekifo kino kyeyawerezaamu okutuuka mu 2001.Mu 2001, oluvannyuma lw'ekyuka kyuka ezaali zikolebwa mu Disitulikiti, yeesimbawo ku kifo ky'okukiikirira esaza lya Bujenje, nga lisinganibwa mu Disitulikiti y'e Masindi, n'awangula ekifo kino era n'awereza nga Omubaka wa Paalamenti okutuuka mu 2006. Mu 2006, baddamu nebamulonda okuddayo mu Paalamenti ya Uganda.  Mu mwaka ogwo gwegumu, yaweebwa omulimu gwokubeera Minisita eyali avunaanyizibwa ku by'ensonga za Paalamenti, wamu n'okubeera kalabalaba wa Gavumenti, ekifo kyeyali okutuusa weyalondebwa nga Minisita w'eby'obubaka mu Gwokubiri mu 2009. Nga 16 Ogwokubiri, mu 2009, yalondebwa okubeera Minisita w'obubaka n'obubaka mu ggwanga, n'awereza mukifo kino okutuusa nga 27 Ogwokutaano mu 2011.

Mu kaseera ka 2016, ak'okulonda kw'ababaka ba Paalamenti, Kabakumba Masiko yeesimbawo nga talina kibiina okukiikirira Munisipaali y'e Masindi, naye n'awangulwa Ernest Kiiza, ng'no ye Minisita aliko kati Omubeezi Ow'ensonga za Bunyoro.

## Ebimukwatako
Kabakumba Masiko yafumbirwa Maj.Gen Henry Masiko, nga ye Chief Political Commissar w'amagye g'eggwanga aga Uganda People's Defence Force (UPDF).

## Emivuyo ku mukutu gwa Uganda Broadcasting Corporation
Mu Gwekuminoogumu mu 2011, abasirikale okuva mu poliisi ya Uganda nga babaguddwako, baawamba ekyuma ekitambuza amaloboozi n'omunaala okuva mu kifo ewasinganibwa omukutu gwa Kings Broadcasting Sercvice (KBS), mu kibuga ky'e Masindi mu Bugwanjuba bwa Uganda. Ebyuma bino kyali kigambibwa nti byali bya mukutu gwa Uganda Broadcasting Corporation (UBC), omukutu gwa leediyo ne ttivi, ngokwenyigira mu kutunda oba okuta ettaka eryali lrya UBC, erisinganibwa e Bugoloobi, ebimu kubifo by'omu Kampala. Poliisi yawaayo okunoonyereza kwaayo eri omuwaabi wa gavumenti okubeerako ne ky'aba akola. Omuwaabi wa gavumenti weyasalawo okubagulawo musango eri Masiko, wabula n'atanza eyali adukanya omukutu gwa leediyo eno yekka, babaka bane mu paalamenti nebakiwakanya.

## Ebifanannyi

* Ebifanannyi bya Kabakumba Masiko mu 2011

## Laba ne bino

* Paalamenti ya Uganda
* Kabineeti ya Uganda 
* Disitulikiti y'e Masindi

## Ebijuliziddwaamu

## Ewalala w'oyinza okubigya

* Ku mikutu gya Paalamenti ya Uganda egya yintaneeti
* Olukalala olujuvu olwa Kabineeti, okuva mu Gwokutaano mu 2011